Ego Galterus de Corbertaut notum facio tam presentibus quam futuris quod pro salute mea et pro remedio anime Nigre matris mee quę fuit soror de Tart in elemosinam dedi domui de Baetel medietatem brolii de Marsoil. Aliam vero medietatem adquisivit a Roberto Do Vort milite domina Matildis de Medicana ducissa Burgundię me laudante et concedente de cuius casamento erat illa medietas eiusdem brolii. Huic mee recognitioni interfuit dominus Hugo decanus de Neblens thesaurarius Sancti Stephani Bisontinensis, Robertus archipresbiter Belnensis, Rodulphus de Pomarco clericus. Ut autem hoc inposterum firmum permaneat et illibatum volui et rogavi presentem cartam sigillo Beate Marie Belnensis insigniri.